וס מור

וס מור (באנגלית: Wes Moore; נולד ב-15 באוקטובר 1978) הוא פוליטיקאי, בנקאי, סופר, מפיק טלוויזיה ומנהל אמריקאי, המכהן כמושל ה-63 של מרילנד מאז 18 בינואר 2023 מטעם המפלגה הדמוקרטית. הוא המושל האפרו-אמריקאי הראשון במרילנד והמושל השחור השלישי שנבחר כמושל בכל ארצות הברית. נכון ליולי 2023, הוא המושל האפרו-אמריקאי היחיד שמכהן בארצות הברית.<ref name="2022Win"></ref><ref></ref>

מור נולד במרילנד וגדל בעיקר בניו יורק. הוא סיים את לימודיו באוניברסיטת ג'ונס הופקינס וקיבל תואר שני בוולפסון קולג', אוקספורד במסגרת מלגת רודס. לאחר מספר שנים בצבא ארצות הברית, מור הפך לבנקאי השקעות בניו יורק. בשנים 2010–2015 פרסם מור חמישה ספרים, כולל רומן למבוגרים צעירים. הוא כיהן כמנכ"ל קרן רובין הוד מ-2017 עד 2021.<ref name="leaving3"></ref>

== ביוגרפיה ==
מור נולדה בטאקומה פארק, מרילנד, לעיתונאי ויליאם ווסטלי מור ג'וניור<ref></ref> ולג'וי תומאס מור,<ref></ref> בת למהגרים מקובה וג'מייקה. אף היא עיתונאית.<ref></ref><ref></ref><ref></ref><ref></ref>

ב-16 באפריל 1982, כאשר מור היה בן שלוש,<ref></ref> נפטר אביו מדלקת מכסה הגרון חריפה.<ref></ref> בקיץ 1984 המשפחה עברה לגור בברונקס שבניו יורק עם סבו וסבתו. מור למד בבית הספר ריברדייל. כאשר ציוניו ירדו והוא הסתבך בפשע זעיר, אמו רשמה אותו לאקדמיה הצבאית של ואלי פורג'.<ref name="The Other Wes Moore3"></ref><ref></ref>

בשנת 1998, מור סיים את האקדמיה הצבאית ומונה לסגן שני של המודיעין הצבאי במילואים. לאחר מכן למד יחסים בינלאומיים וכלכלה באוניברסיטת ג'ונס הופקינס. במקביל היה חבר שם באגדות הסטודנטים פי בטא קפא.<ref></ref> בשנים 1998 ו-1999, מור התמחה אצל ראש עיריית בולטימור קורט שמוק.<ref></ref> בנוסף על כך, הוא גם התמחה במחלקה לביטחון המולדת של ארצות הברית תחת המזכיר טום רידג'.<ref name="Fellow"></ref> לאחר שסיים את לימודיו, הוא למד לתואר שני ביחסים בינלאומיים במכללת וולפסון, אוקספורד במסגרת מלגת רודס. הוא סיים את התואר השני ב-2004<ref></ref> התזה שלו עסקה בעלייתו והשלכותיו של האסלאם הרדיקלי בחצי הכדור המערבי.<ref name="WhoIsMoore" /> הוא חזר לצבא בעקבות פיגועי 11 בספטמבר, ושירת באפגניסטן מ-2005 עד 2006.<ref name="Weisz"></ref> הוא קיבל דרגת קפטן בדיוויזיה המוטסת ה-82.<ref></ref> הוא עזב את הצבא בשנת 2014.<ref name="WhoIsMoore"></ref>

== קריירה ציבורית ==
בפברואר 2006, מור מונה כעמית הבית הלבן למזכירת המדינה של ארצות הברית קונדוליזה רייס.<ref></ref><ref></ref> מאוחר יותר עבד כבנקאי השקעות בדויטשה בנק במנהטן ובסיטיבנק מ-2007 עד 2012.<ref name="Need to know"></ref> בזמן שהתגורר בג'רזי סיטי שבניו ג'רזי<ref name="leaving3" /><ref name="Circling2"></ref> בשנת 2009, מור נכלל ברשימת "40 מתחת לגיל 40" של Crain's New York Business.<ref></ref>

בשנת 2010, מור הקים חברת הפקות טלוויזיה, Omari Productions, כדי ליצור תוכן עבור רשתות כמו Oprah Winfrey Network, PBS, HBO ו-NBC.<ref></ref>

בשנת 2014, מור הקים את BridgeEdU, חברה שסיפקה שירותים לתמיכה בסטודנטים במעברם לקולג'.<ref></ref> סטודנטים שהשתתפו ב-BridgeEdU שילמו 500 דולר לתוכנית עם עמלות משתנות.<ref></ref> BridgeEdU לא הצליחה להגיע ליציבות פיננסית ונרכשה על ידי חברת השירותים הפיננסיים לסטודנטים Edquity ב-2019.<ref name="Under Armour2"></ref><ref name=":0"></ref>

מיוני 2017 עד מאי 2021, מור היה מנכ"ל קרן רובין הוד, ארגון צדקה שניסה להקל על העוני בעיר ניו יורק. זאת בעיקר באמצעות מימון לבתי ספר, בנקי מזון וניהול קרן סיוע באסונות.<ref></ref><ref></ref><ref>[https://www.cnbc.com/2021/02/16/robin-hood-foundation-ceo-wes-moore-on-achieving-success.html CNBC profile] , Robin Hood Foundation CEO Wes Moore: ‘Have faith, not fear. I feel that has guided me’, February 16, 2021</ref> במהלך כהונתו כמנכ"ל, הארגון גם גייס יותר מ-650 מיליון דולר, ובהם 230 מיליון דולר ב-2020 לסיוע במגפת הקורונה.<ref></ref> מור כיהן במועצת המנהלים של אנדר ארמור מספטמבר 2020 עד נובמבר 2022, והתפטר מהדירקטוריון זמן קצר לאחר שנבחר למושל.<ref></ref>
=== פעילות פוליטית ===
מור הביע עניין בפוליטיקה לראשונה ביוני 1996, והתראיין לניו יורק טיימס שהוא מתכנן ללמוד בבית ספר למשפטים ולהיכנס לפוליטיקה לאחר שנתיים בוואלי פורג'.<ref></ref>
מור (במרכז) בפיקניק של המפלגה הדמוקרטית במרילנד, 2014
מור תמך בברק אובמה בבחירות לנשיאות ארצות הברית ב-2008.<ref></ref><ref></ref> ב-2013 טען כי "אין לו עניין" לרוץ לתפקידים ציבוריים, אלא להתמקד בעסקים ובעבודה ההתנדבותית שלו.<ref></ref>

באוקטובר 2020, מור נבחר לכהן בצוות המעבר של ראש עיריית בולטימור הנבחר ברנדון סקוט.<ref></ref> בינואר 2021, יושבת ראש בית הנבחרים של מרילנד, אדריאן א. ג'ונס, התייעצה עם מור כדי לעצב את "האג'נדה השחורה" שלה להתמודדות עם אי-שוויון גזעי בדיור, בריאות, בנקאות, ממשלה והתאגידים הפרטיים.<ref></ref>

=== מחלוקות ושערוריות ===
ביוני 2013, חקירה של "בולטימור סאן" טענה כי מור קיבל באופן לא תקין זיכויים בארנונה של ביתו הפרטי וחייב מיסים לעיר בולטימור. מור אמר ל"סאן" שהוא לא מודע לבעיות אלו ומעוניין לשלם כחוק.<ref name="TaxBreaks2013"></ref> באוקטובר 2022, "בולטימור ברו" דיווח כי מור לא שילם כל דמי המים והביוב מאז מרץ 2021, וכי הוא חייב 21,200 דולר לעיר בולטימור.<ref name="Water bills"></ref> מור שילם את חובותיו זמן קצר לאחר פרסום המאמר.<ref></ref>
== מושל מרילנד ==
מור בקמפיין באוקטובר 2022
בפברואר 2021, מור הודיע שהוא שוקל להתמודד לתפקיד מושל מרילנד בבחירות 2022.<ref></ref> הוא השיק את הקמפיין שלו ב-7 ביוני 2021,<ref></ref><ref></ref> תוך דגש על "עבודה, שכר ועושר"<ref name="WWW"></ref> וסיסמה בולטת בשמפיין שלו הייתה "אל תשאיר אף אחד מאחור".<ref name="CNS MooreCox"></ref><ref></ref> המתמודדת לסגנית המושל מטעמו של מור הייתה ארונה מילר.<ref></ref>

במהלך הפריימריז, מור זכה לתמיכה של מנהיג הרוב בבית הנבחרים סטני הוייר,<ref></ref> מנחת הטלוויזיה אופרה ווינפרי,<ref></ref> והמושל לשעבר פריס גלנדנינג.<ref name="Glendening"></ref>

ב-6 באפריל 2022, מור התלונן למועצת הבחירות של מדינת מרילנד כנגד הקמפיין של המושל של ג'ון קינג ג'וניור בהפצת תעמולה שקרית כנגדו.<ref></ref><ref></ref>

מור זכה בפריימריז של הדמוקרטים ב-19 ביולי 2022, כשהביס את יושב ראש הוועדה הלאומית הדמוקרטית לשעבר, טום פרז, והמבקר פיטר פרנצ'וט עם 32.4% מהקולות (וכ-217,524 מצביעים).<ref name="Nominee"></ref> הקמפיין של מור הדגיש את שירותו בצבא ובמקביל הפנה את תשומת הלב להשתתפותו של המועמד הרפובליקני דן קוקס בהסתערות על הקפיטול.<ref></ref><ref></ref><ref></ref> בסופו של דבר, מור ניצח את קוקס בבחירות הכלליות לאחר שקיבל 1,293,944 קולות שהיוו 64.54% מהמצביעים. זאת לעומת 644,000 איש שהצביעו לקוקס. בכך מור הפך למושל השחור הראשון של מרילנד<ref></ref> והווטרן הראשון שנבחר למושל מאז ויליאם דונלד שייפר.<ref></ref>

בדצמבר 2022, מור נבחר לכהן כמזכיר הכספים של איגוד המושלים הדמוקרטיים.<ref></ref>

=== כהונה ===
השבעת מור לתפקיד המושל, 2023
מור הושבע לתפקיד המושל ב-18 בינואר 2023.<ref></ref><ref></ref><ref></ref> הוא נשבע באמצעות התנ"ך של פרדריק דאגלס.<ref></ref><ref></ref> בבוקר לפני השבעתו, מור השתתף בטקס הנחת זרים באנדרטה לזכרו של אלכס היילי באנאפוליס כדי "להכיר במסע" שהוביל להפיכתו למושל השחור הנבחר השלישי בהיסטוריה של ארצות הברית.<ref></ref><ref></ref><ref></ref> באותו היום, הוא ערך אירוע חגיגי במרכז הכנסים של בולטימור.<ref></ref><ref></ref>

מור החל להרכיב את הקבינט בן 26 החברים שלו ב-14 בנובמבר 2022.<ref></ref><ref></ref> התהליך הסתיים ב-12 באפריל 2023, עם מינויו של סנג'אי ראי למזכיר הוועדה להשכלה גבוהה.<ref></ref> לפי "The Baltimore Banner", מור הרכיב את הקבינט שלו בקצב איטי יותר מאשר מושלי מרילנד הקודמים.<ref></ref>

12 מחברי הקבינט של מור הם נשים ו-14 אינם לבנים.<ref></ref><ref></ref><ref></ref>

כראש הסגל שלו, בחר מור בפאגאן האריס.<ref name="FaganHarris"></ref> חברי סגל נוספים הם פול ג' פינסקי כראש מינהל האנרגיה;<ref></ref> סוזן סי לי כמזכירת המדינה;<ref></ref> ג'ייקוב ר. דיי כמזכיר השיכון והפיתוח הקהילתי,<ref></ref> וינסנט שיראלדי כמזכיר שירותי הנוער, אנתוני וודס כמזכיר לענייני חיילים משוחררים,<ref></ref> ופול וידפלד כמזכיר התחבורה.<ref></ref>

== עמדות פוליטיות ==
במהלך ראיון באוגוסט 2006 ל-C-SPAN, מור הזדהה כ"שמרן חברתי מתון ושמרן פיסקאלי חזק".<ref></ref> בספטמבר 2022, הוא חזר על עמדתו בנושאים פיסקאליים כ"אחריות פיסקלית".<ref name="Charisma"></ref> במהלך הקמפיין מור הציג עצמו כשמאל-מרכז<ref></ref> וכן כפרוגרסיבי.<ref></ref><ref name="BulwarkMoore"></ref>

מור טען גם שהושפע מג'ארד פוליס ורוי קופר.
מור נפגש עם השוטרים בהאנובר, 2023

מור תומך בשינויים איטיים במערכת אכיפת החוק, אך בשיתוף ובשיח עם רשויות אלו. בנוסף על כך, הוא האשים את קודמו, המושל לארי הוגאן, בהגברת הפשע האלים במרילנד, ובחוסר שיתוף הפעולה בין הממשל שלו לבין המנהיגים והמחוקקים המקומיים.<ref name="BlameHogan"></ref> הוא גם תומך בהגבלה חלקית של הזכות לשאת נשק.

בפברואר 2023, הציג מור את חוק התשתית של כלכלת החדשנות, שיעניק מענקים בסך 10 מיליון דולר עבור "פרויקטי תשתית בתחומי הטכנולוגיה", ואת חוק הרחבת הפס הרחב, אשר הציע תמריצי מס לאינטרנט.<ref name="FirstBills"></ref> שתי הצעות החוק נחקקו עד מאי 2023.<ref></ref> כמו כן, בפברואר 2023, הודיע מור על שותפות של כ-600 מיליון דולר לחמש שנים השיתוף בולטימור אוריולס לפיתוח נכסים במדינה.<ref></ref>

מבחינה חינוכית, מור תומך בהשקעה בחינוך הציבורי, תוך שימור ההשקעה הקיימת בחינוך הפרטי.<ref name="Education2022"></ref> מור תומך ביצירת אפשרות לשנת שירות בבתי הספר, שתאפשר לבוגרי תיכון לעשות שנת התנדבות בקהילה בתמורה להכשרה, חונכות ותמיכה.<ref></ref> החוק העוסק בנושא נחתם באפריל 2023.<ref name="BudgetSigning"></ref> בנובמבר 2022, מור פרסם תוכנית לביטול חוב של עד 20,000 דולר בהלוואות פדרליות לסטודנטים.

== חיים אישיים ==
מור ומשפחתו בהשבעתו למושל, 2023
מור ואשתו, דאון (לבית פלית'), עברו לקהילת ריברסייד בבולטימור ב-2006. בני הזוג נישאו ב-6 ביולי 2007.<ref></ref> יש להם שני ילדים, שנולדו ב-2011 ו-2014.<ref></ref> בפברואר 2023, מור אימץ כלב בשם טאקר מבית מחסה מקומי לבעלי חיים.<ref></ref><ref></ref>

מור ומשפחתו מתגוררים בבית הממשלה, מעונו הרשמי של מושל מרילנד באנאפוליס.<ref></ref>

== קישורים חיצוניים ==
* 

* 

== הערות שוליים ==

קטגוריה:בוגרי אוניברסיטת ג'ונס הופקינס
קטגוריה:שחקני פוטבול: תופסים
קטגוריה:מנהלים אמריקאים
קטגוריה:מושלי מרילנד
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1978